Quality Management: Tlhagiso ya Dikumo Tsa Boleng & Tetlelelosemmuso
Maitsholo a baenjenere e tshwanetse go nna a seporofeenale. Lekgotla la Boenjenere la Aforika Borwa (The Engineering Council of South Africa ECSA) le neilwe dithata tsa go tlhoma melao ya thuto le go kwadisa batho ba ba tshwanelegelang go nna baenjenere ba seporofeenale. Go kwadisediwa go nna Moenjenere wa Seporofeenale (PREng) go netefatsa gore motho o letleleletswe go dira jaaka moenjenere. ECSA le yone e na le boikarabelo jwa go tseela baejenere ba ba nang le molato wa go sa itshware sentle kgato-kotlhao.
Ka ntlha ya ditekanyetso tse di kwa godimo tsa boitsholo mo tirong ya boenjenere, motho yo o kileng a tshwarwa le go atlholwa ke kgotlatshekelo ya molao kgotsa yo o kileng a tseelwa dikgato-kotlhao ka ntlha ya boitshwaro jo bo neng bo bontsha go sa ikanyege, ga a kitla a amogelwa gore a dire jaaka moenjenere le fa a na le dipholo tse dintle go di gaisa tsotlhe tsa dithuto tsa sekolo.
Go na le tshedimosetso e e oketsegileng ka tiro boenjenere jwa seporofeenale mo setsheng sa inthanete sa Lekgotla la Boenjenere la Aforika Borwa sa http://www.ecsa.co.za
Di dikirii tsa bathela tse di abiwang mo Legorong la Boejenere ke tse di amogelwang ke:
Lekgotla la Boenjenere la Aforika Borwa (ECSA ka Seesemane) jaaka dikirii e e tshwanelegisang motho go kwadisediwa boejenere jwa seporofeenale (PrEng) go ya ka Molao wa Tiro ya Seporofeenale ya Boejenere (Molao wa nomore 46 wa 2000).
Motho a ka nna leloko la mekgatlho e e latelang ya Boenjenere:
• Setheo sa SA sa Boenjenere Jwa Dikhemikale (SAChE ka Seesemane)
• Setheo sa SA sa Boejenere Jwa Motlakase (SAIEE ka Seesemane)
• Setheo sa SA sa Boejenere Jwa Go Kheneka (SAIMI)
• Setheo sa SA sa Meepo le Boejenere Jwa Go Ithuta ka Dimmetale (SAIMM)
Maemo a Boporofeenale le Tetlelelosemmuso ya Bodithabathaba:
Malebana le Molao wa Tiro ya Boenjenere, ECSA e batla gore moejenere yo o alogileng a dire tiro ya go nna moithuti mo tirong dingwaga di le tharo ka fa tlase ga bokaedi jwa moenjenere wa seporofeenale pele a kwadisediwa go nna Moejenere wa Seporofeenale. Lobaka lono lo ka nna lwa khutshwafadiwa ka ngwaga morago ga go amogela dikirii ya yunibesiti go sa le gale.
Go ya ka Tumalano ya Washington, e e neng ya fitlhelelwa ka Seetebosigo 2000 e Aforika Borwa e e saenetseng, dikirii ya Bathela ya Boejenere (BEng) e e abiwang ke Legoro leno e a amogelwa le kwa USA, Canada, Australia, New Zealand, UK le kwa Hong Kong jaaka dikirii ya go tshwanelegisa motho go kwadisediwa boejenere jwa seporofeenale kwa dinageng tseo. © Yunibesiti ya Bokone-Bophirima 2013